Дом здравља

''Др Даринка Лукић'' Коцељева

Број: 729

Датум:15.04.2021.

На основу члана 7. и 8. ПКУ за здравствене установе чији је оснивач Република Србија, аутономна покрајина и јединица локалне самоуправе и члана 6. и 7. Колективног уговора за Дом здравља ''Др Даринка Лукић'' Коцељева, на основу Кадровског плана Дома здравља Коцељева за 2020. годину брoј: 112-01-31/2020-02 од 19.06.2020.године, в.д. директора Дома здравља ''Др Даринка Лукић'' Коцељева расписује

**Ј А В Н И О Г Л А С**

**За пријем у радни однос на одређено време са пуним радним временом због повећаног обима посла на 12 месеци**

**1.ДОКТОР СТОМАТОЛОГИЈЕ -1 извршилац, место рада ДЗ Коцељева**

Поред општих услова предвиђених законом, кандидат мора испуњавати и следеће посебне услове:

-Високо образовање:

на интегрисаним академским студијама, по пропису који уређује високо образовање, почев од 10. септембра 2005. Године или;

на основним студијама у трајању од најмање пет година по пропису који је уређивао високо образовање до 10. септембра 2005. Године

-стручни испит;

– лиценца;

- најмање 6 месеци радног искуства у звању доктора стоматологије

- да није осуђиван и да се против кандидата не води кривични поступак

- да је здравствено способан за рад на радном месту за које конкурише

Кандидати су обавезни да доставе: пријаву на оглас, краћу личну и радну биографију (CV), диплому о завршеном школовању, лиценцу надлежне коморе, уверење о стручном испиту, доказ о радном искуству,уверење да кандидат није осуђиван (не старије од 6 месеци), уверење да се против канидата не води кривични поступак(не старије од 6 месеци), уверење о здравственој способности. Кандидати који су се јавили на оглас могу бити позвани на разговор ради пружања додатних података који могу бити важни за одлуку о пријему.

Уколико се документа достављају у виду фотокопије потребно је да буду оверена од стране овлашћеног органа. **Овера фотокопије докумената не сме бити старија од 6 месеци.**

Оглас се објављује код НСЗ Испостава Коцељева, на веб сајту Министарства здравља Републике Србије, огласној табли послодавца и на сајту установе.

Пријаве на оглас се могу поднети лично у Дом здравља ''Др Даринка Лукић'' Коцељева сваког радног дана од 7 до 15 часова или послати препорученом поштом на адресу Дом здравља ''Др Даринка Лукић'' ул.Немањина бр.8 15220 Коцељева са назнаком ''за оглас''.

**Непотпуне и неблаговремене пријаве неће бити узете у разматрање**.

**Оглас остаје отворен 8 дана од дана објављивања код Националне службе за запошљавање.**

в.д. Директора ДЗ

\_\_\_\_\_\_\_\_\_\_\_\_\_\_\_\_\_\_\_

др Верица Софранић